מיכאל נדלר

מיכאל נדלר (1921 – 26 במרץ 1993) היה אדריכל ישראלי שפעל במסגרת משרד "נדלר, נדלר, ביקסון, גיל אדריכלים" - מהבולטים במשרדי האדריכלים בישראל במחצית השנייה של המאה העשרים.

נדלר נולד בשנת 1921 בעיר סופיה שבבולגריה. בשנת 1941 עלה לארץ ישראל ופנה ללימודי אדריכלות בטכניון שבחיפה. בשנת 1945 סיים את לימודיו בטכניון שם גם הכיר את אשתו שולמית, שעִמה פנה לפתוח משרד אדריכלים קטן ברחוב בר כוכבא במרכז תל אביב. לבד מעבודתו כאדריכל פעיל, שימש נדלר כמנחה בקורסי סטודיו בטכניון בין השנים 1965–1966.

השותפות התרחבה לראשונה בשנת 1958 עת הצטרף האדריכל שמואל ביקסון. בשנת 1970 הצטרף האדריכל משה גיל כשותף. ב-1970 זכה בפרס רוקח יחד עם שותפיו למשרד.

המשרד שבראשו עמד נדלר תכנן כמה מהפרויקטים המרכזיים במדינת ישראל הצעירה, זכה בתחרויות תכנון ובפרסים על עבודות נבחרות. בעיקר התמקד בתכנון ספריות ומרכזי חינוך ותרבות.
בני הזוג נדלר בנו לעצמם בית בהרצליה פיתוח, אולם לא זכו לגור בו זמן רב.

מיכאל נדלר נפטר ב-1993 והותיר אחריו את רעייתו והבן, אריאל. נטמן בבית העלמין הישן בהרצליה.
משרדם של הזוג נדלר והשותפים שמואל ביקסון וגיל נסגר סופית ב-2010.

ב-2013 נערכה בגלריה בבית האדריכל התערוכה "עבודת צוות" הסוקרת את עבודות המשרד בין השנים 1946–2010. שנתיים לאחר נפתחה התערוכה מחדש במוזיאון בית אורי ורמי נחושתן. ב-2016 יצא לאור ספר מקיף המסכם את יצירתו של משרד האדריכלים "נדלר, נדלר, ביקסון, גיל" בעריכת צבי אלחייני ומיכאל יעקובסון.

==פרויקטים נבחרים==
*בית סוקולוב, תל אביב, 1948, פרס ראשון בתחרות.
*מרכז תרבות ותיאטרון "קרן", באר שבע, 1953
*מוזיאון בית אורי ורמי נחושתן, אשדות יעקב איחוד, 1955 (הרחבה ב-1962)
*בנק החקלאות לישראל, 1953
*בית תרבות במושב בית חנן, 1955
*הספרייה הלאומית, קמפוס גבעת רם, האוניברסיטה העברית, ירושלים (כחלק מחבר מתכננים), 1956.
*"בית אגד", תל אביב, 1966, פרס ראשון בתחרות.
*מרכז תרבות העמים לנוער, ירושלים, 1956.
*תיאטרון ירושלים, 1984-1958, פרס ראשון בתחרות.
*בית ספר בויאר, ירושלים, 1961, פרס ראשון בתחרות.
*בניין עיריית באר שבע, 1972-1961, פרס ראשון בתחרות.
*מפעל הנצחה לבנים, מקוה ישראל, 1963.
*בית אלישבע, קטמון, ירושלים, 1963
*בית ספר לעובדי בזק (כיום מכללת עזריאלי), ירושלים, 1968.
*הספרייה המרכזית ע"ש סוראסקי, אוניברסיטת תל אביב, 1964.
*מרכז חינוך ליאו באק, חיפה, 1965.
*הספרייה המרכזית ע"ש ארן, אוניברסיטת בן-גוריון בנגב, באר שבע, 1968.
*ספרייה למדעים מדויקים ע"ש וינר, אוניברסיטת תל אביב, 1978.
*ספריית משפטים, אוניברסיטת תל אביב, 1978.
*ספריית מדעי החברה ומנהל, אוניברסיטת תל אביב, 1987.
*ספריה עירונית, קריית גת.

<gallery>
Zalman Aran library.jpg|הספרייה המרכזית ע"ש ארן בקמפוס באר שבע של אוניברסיטת בן-גוריון בנגב, סוף שנות ה-60
תיאטרון ירושלים.JPG|תיאטרון ירושלים
Beit Elisheva-Jerusalem.jpg|בית אלישבע בירושלים
BEITHANAN2016.JPG|בית תרבות במושב בית חנן
BANKHAKLAUT.JPG|בנק החקלאות לישראל
</gallery>

==לקריאה נוספת==
*מיכאל יעקובסון וערן תמיר-טוויל: עבודת צוות - העבודות של משרד נדלר-נדלר-ביקסון-גיל עם אלקון, 2010-1946, גלריית בית האדריכל, עמותת האדריכלים, קטלוג תערוכה, 2013.
*מיכאל יעקובסון: עשה לך תיבה לאוצרות עם הספר (על בניין הספרייה הלאומית ותכנון ספריות), בתוך: עת־מול גיליון 230, יד יצחק בן צבי, 9/2013
*מיכאל יעקובסון וערן תמיר-טוויל: [http://www.uri-rami-museum.co.il/sites/default/files/image/קטלוג%20עבודת%20צוות%202.pdf עבודת צוות - העבודות של משרד נדלר-נדלר-ביקסון-גיל עם אלקון, 2010-1946], מוזיאון בית אורי ורמי נחושתן, קטלוג תערוכה, 2014.
*צבי אלחייני ומיכאל יעקובסון: האדריכלות של נדלר-נדלר-ביקסון-גיל, 2010-1946, הוצאה עצמית, 2016
*מיכאל יעקובסון: אסם הידע - אדריכלות הספרייה המרכזית ע"ש סוראסקי ביובל להקמתה, אוניברסיטת תל אביב, 2018

==קישורים חיצוניים==
* 
* [http://www.jerusalem-theatre.co.il/אודות/תולדות%20המבנה.aspx על עקרונות התכנון של בניין תיאטרון ירושלים, אתר תיאטרון ירושלים]
* [http://michaelarch.wordpress.com/2010/10/26/סיבוב-בבית-אגד-פרויקט-כמעט-נשכח-של-האד/ תמונות וסקירה על "בית אגד" בתל אביב] באתר 'חלון אחורי', 10/2010.
* [http://michaelarch.wordpress.com/2009/08/27/סיבוב-בספריה-המרכזית-עש-סוראסקי-אוני/ תמונות וסקירה על הספרייה המרכזית ע"ש סוראסקי באוניברסיטת תל אביב] באתר 'חלון אחורי', 8/2009.
* [http://michaelarch.wordpress.com/2010/11/15/סיבוב-בספרית-ארן-אוניברסיטת-בן-גוריון/ תמונות וסקירה על הספרייה המרכזית ע"ש ארן באוניברסיטת בן-גוריון בנגב] באתר 'חלון אחורי', 11/2010.
* מיכאל יעקובסון: [http://www.xnet.co.il/architecture/articles/0,14710,L-3083719,00.html על קמפוס רופין - הפרויקט הראשון שתכנן מיכאל נדלר בשנת 1946], 7.6.11, Xnet
* מיכאל יעקובסון: [http://www.xnet.co.il/architecture/articles/0,14710,L-3086809,00.html על אדריכלות הספריות האקדמיות באוניברסיטת תל אביב בתכנון מיכאל נדלר], 17.8.11, Xnet
* - על בתי הקולנוע שתכננו שולמית ומיכאל נדלר
* איתי כ"ץ: [http://www.xnet.co.il/architecture/articles/0,14710,L-3102003,00.html האדריכלים האידיאליסטים שבנו את המדינה זוכים לכבוד שמגיע להם], 5.8.13, Xnet
* 
* מיכאל יעקובסון: [http://michaelarch.wordpress.com/2013/10/14/סיבוב-בשתי-שכונות-מגורים-שתכננו-הנדלר/ סקירה של שתי שכונות מגורים בקטמונים בירושלים שתכנן המשרד], באתר 'חלון אחורי' 14.10.13
* 
* מיכאל יעקובסון: [https://michaelarch.wordpress.com/2015/06/27/סיבוב-בספריית-ארן-באוניברסיטת-בן-גורי/ סקירה אדריכלית מצולמת של בניין ספריית ארן], באתר 'חלון אחורי', 27 ביוני 2015
* מיכאל יעקובסון: [https://michaelarch.wordpress.com/2015/07/06/סיבוב-בבניין-עיריית-באר-שבע/ סקירה אדריכלית על בניין עיריית באר שבע], באתר 'חלון אחורי', 6 ביולי 2015
* 
* מיכאל יעקובסון: [https://michaelarch.wordpress.com/2016/03/09/סיבוב-בבית-העם-הנטוש-במושב-בית-חנן-בתכנ/ סקירה מצולמת של בית התרבות במושב בית חנן], באתר 'חלון אחורי', 9 במרץ 2016
* מיכאל יעקובסון: [https://michaelarch.wordpress.com/2016/03/19/סיבוב-בקולנוע-רחל-באשקלון-שנהרס/ סקירה על קולנוע רחל באשקלון שנהרס], באתר 'חלון אחורי', 19 במרץ 2016
* 
* מיכאל יעקובסון: [https://michaelarch.wordpress.com/2016/04/26/סיבוב-על-הצעה-שלא-נבנתה-לבניין-מוזיאון/ סיבוב על הצעה שלא נבנתה לבניין מוזיאון תל אביב], באתר 'חלון אחורי', 26 באפריל 2016
* מיכאל יעקובסון: [https://michaelarch.wordpress.com/2016/05/25/מוזמנים-לסיור-בבניין-בנק-החקלאות/ סקירה מצולמת של בניין בנק החקלאות], באתר 'חלון אחורי', 25 במאי 2016
* 
* מיכאל יעקובסון: [https://michaelarch.wordpress.com/2017/12/02/סיבוב-בשיכונים-שתכננו-הנדלרים-בשכונת/ סיבוב בשיכונים בשכונת טלביה רגע לפני הריסתם], באתר 'חלון אחורי', 2 בדצמבר 2017
* 
* מיכאל יעקובסון: [https://michaelarch.wordpress.com/2020/07/11/סיבוב-בבית-אגד-הנטוש/ סיבוב בבית אגד הנטוש], באתר 'חלון אחורי', 11 ביולי 2020
* מיכאל יעקובסון: [https://michaelarch.wordpress.com/2020/09/12/סיבוב-בדירתם-של-האדריכלים-שולמית-ומיכ/ סיבוב בדירתם של האדריכלים שולמית ומיכאל נדלר], באתר 'חלון אחורי', 12 בספטמבר 2020

קטגוריה:אדריכלים ישראלים
קטגוריה:עולים במלחמת העולם השנייה
קטגוריה:ישראלים ילידי בולגריה
קטגוריה:בוגרי הטכניון - מכון טכנולוגי לישראל: אדריכלות
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1921
קטגוריה:ישראלים שנפטרו ב-1993